**បណ្ណ័ព័ត៌មាន**

**មជ្ឈមណ្ឌលផ្តល់ព័ត៌មានស្តីពីការងារ (JOBACCESS)**

JobAccess ជាមជ្ឈមណ្ឌលថ្នាក់ជាតិសំរាប់ផ្តល់ពត័មានទាក់ទងនឹងកន្លែងធ្វើការ និងការងារ សំរាប់បណ្តាជនមានពិការភាព និយោជក និងអ្នកផ្តល់សេវានានា ។

JobAccess ត្រូវបានបង្កើតឡើងដោយរដ្ឋាភិបាលអូស្ត្រាលីដើម្បីប្រមូលផ្តុំពត័មាន និងធនធានទាំងឡាយ ដែលអាច ‘ជំរុញឲ្យមានការងារសំរាប់ជនពិការ’ ។

JobAccess អាចជួយបណ្តាជនដែលមានពិការភាពស្វែងរកនិងរក្សាការងារ ទទូលការតំលើងតំណែងទៅធ្វើការងារដែលកាន់តែប្រសើរ ទទួលបានការឧបត្ថម្ភហិរញ្ញវត្ថុ   
និងការគាំទ្រផ្សេងដទៃទៀត បង្កើនជំនាញការងារ និងអ្វីៗច្រើនទៀត ។

JobAccess អាចជួយឲ្យនិយោជកពេញចិត្តនឹងភាពសំបូរបែបនៅទីកន្លែងធ្វើការ យល់ពីផលប្រយោជន៍នៃការទទួលយកជនពិការមកធ្វើការ បង្កើតការងារសំរាប់ជនពិការ ជ្រើសរើសនិងរក្សាមនុស្សដែលត្រូវនឹង ការងារ ទទួលបានការគាំទ្រផ្នែកហិរញ្ញវត្ថុ និងការគាំទ្រដ៏ទៃទៀត បង្កើតយុទ្ធសាស្រ្ត និងផែនការការងារសម្រាប់ជនពិការ និងអ្វីៗច្រើនទៀត ។

JobAccess អាចជួយឲ្យអ្នកផ្តល់សេវាការងារយល់ពីតួនាទីរបស់ខ្លួន និងបង្កើតសេវានានាដើម្បីឆ្លើយតបយ៉ាងល្អបំផុតទៅនឹងតម្រូវការរបស់ជនពិការ និងអ្វីៗច្រើនទៀត ។

គេហទំព័ររបស់ JobAccess មានពត័មានជាច្រើនដូចជា ៖ ការជួយគាំទ្រខាងហិរញ្ញវត្ថុសំរាប់ការកែ កន្លែងការងារ និងការជួយឧបត្ថមប្រាក់បៀវត្ស យោបល់ក្នុងការរើសបុគ្គលិកពេលដាក់ពាក្យសុំការងារ និងជ្រើសរើសយកបុគ្គលិកដែលមានពិការភាព ភ្ជាប់ទៅនឹងកម្មវិធីអប់រំនិងបណ្តុះបណ្តាល ការលាតត្រដាងព័ត៌មានអំពីពិការភាព សិទ្ធិនិងការទទួលខុសត្រូវនានារបស់ទាំងអ្នកដែលមានពិការភាព ទាំងនិយោជក ឧបករណ៍និងធនធាននានាសំរាប់និយោជក និងវិធីធ្វើយ៉ាងណាដើម្បីបង្កើតបរិយាកាសការងារដែលងាយបត់បែនមួយ ហើយនិងខ្សែទំនាក់ទំនងជាមួយកម្មវិធីជំនួយនិងផ្សេងៗរបស់រដ្ឋាភិបាល ។

សំរាប់ពត័មានបន្ថែមសូមមើលគេហទំព័រ JobAccess នៅ www.jobaccess.gov.au ឬក៏ទាក់ទងមកអ្នកផ្តល់យោបល់របស់ JobAccess តាមរយៈលខ 1800 464 800  
‑ ការទាក់ទងតាមទូរសព្ទ័ដៃត្រូវគេគិតថ្លៃ។